|  |
| --- |
| **ROMPLAN**  Rom: Eventyr-rommet  Fløy: Vigeland  Periode: 2020/2021  Hovedansvarlig: |
| **Generell informasjon og retningslinjer for rommet:** |
| * I hovedsak er dette rommet et eventyr-rom der hvor man blant annet kan ha samlingsstund med eventyr, konkreter, bøker o.l * Samtidig kan eventyrrommet by på sansestimulering via lys, bilder, «kunst» ... * Rommet kan til tider by på hvile med rolig musikk for avslapning og ro, dette er i tråd med Rammeplanen under «Omsorg» (s. 20, Rammeplanen). I Rammeplanen står det at personalet skal gi barna «behov for ro og hvile». * Rommet vil også benyttes til konstruksjonslek + lek med dyr i tråd med skog-temaet. * Rommet kan også benyttes til å skape kreative prosesser med maling og andre materialer i et rolig og behagelig rom-miljø.   Når det er mindre grupper med en spesifikk aktivitet kan det være maks 5 barn sammen med en voksen.  Ellers kan barna gå inn og ut av rommet etter deres behov og ønsker. |
| **Hva finnes av materiale her?** |
| * Konstruksjonsleker * Dyr + bondegården * Madrasser som kan bringes inn i rommet * Speil * Materialer til en eventuell samlingsstund * Vi kan også bringe andre materialer inn etter barnas ønsker |
| **Hva kan barna oppleve/erfare i rommet?** |
| * Barna kan blant annet oppleve estetiske opplevelser gjennom sansestimulerende gjenstander, pynt og lys, eller det vi kan bruke i samlingsstund. Siden vi har malt på en skog på veggen kan det være aktuelt å ha en samlingsstund som innebærer et eventyr med skog. F.eks. *Rødhette og ulven*, g*ullhår og de tre bjørnene* ... * Barna kan oppleve ro og hvile med behagelig musikk eller behagelige aktiviteter som f.eks. maling, tegning og annet som krever konsentrasjon og ro * Barna kan oppleve ulike lekemuligheter * Oppøving av finmotorikk via konstruksjonslek * Barna kan erfare ulike eventyrer som blir fortalt, og noe som kan gi barna en inspirasjon til lek i ettertid |
| **Hva er den voksne sin rolle i rommet?** |
| * Se barns behov og interesser * Sette grenser * Veilede i lek, få barna til å ha en god lek sammen og med deg * Vise hvordan man skal behandle leker og andre materialer, og hvordan leker kan brukes * Hjelpe barna å oppøve sosial kompetanse, barna skal respektere hverandre og være gode mot hverandre: lære og samarbeide og dele, lære å inkludere andre i lek i samhandling med deg * Hjelpe barna å lære det å vente på tur * Den voksne skal være deltakende og tilstedeværende i situasjoner sammen med barna * Barna vil gjerne at du leker sammen med dem, og de inviterer deg gjerne inn i lek * Hjelpe meg å telle, det kan være gøy! (telleramsen: et og et objekt skilles og legges på rekke, også kan vi telle sammen) * Kanskje du kan hjelpe meg (barnet) å navngi former på objekter * Du kan gjerne invitere meg (barnet) til å stille åpne spørsmål slik at jeg kan snakke mer og utvikle min språkkompetanse * Navngi gjenstander, jeg (barnet) vil gjerne vite hva jeg ser på og det som opptar meg * Jeg vil gjerne at du (som voksen) hjelper meg å forstå regler og at du forklarer hvorfor reglene settes * Rose meg når jeg (barnet) gjør noe bra, eller er god på noe. Det gjør at jeg føler meg sett og at jeg er god på noe (selvbilde, selvfølelse, selvtillit) og føler meg viktig. * Repitisjon |
| **Hvilke fagområder kan ligge til grunn?** |
| * Kommunikasjon, språk og tekst * Antall, rom og former (ved telling, sortering m.m) * *K*unst, kultur og kreativitet *ved formingsaktiviteter* |
| **Fremdriftsplan** |
| * Vidreutvikle barnas interesser her-og nå og tilpasse rommet deretter * Tilpasse aktiviteter ut ifra barnets forutsetninger her-og-nå. Barna skal få oppleve mestring * Vidreutvikle barnas potensiale * Stimulere til helhetlig utviling: språklig, motorisk, sosialt og kognitivt |
| **Progresjon** |
| **Rammeplanen sier:**  ***«Progresjon i barnehagen innebærer at alle barna skal utvikle seg, lære og oppleve fremgang. Alle barna skal kunne oppleve progresjon i barnehagens innhold, og barnehagen skal legge til rette for at barn i alle aldersgrupper får varierte leke-, aktivitets- og læringsmuligheter. Personalet skal utvide og bygge videre på barnas interesser og gi barna varierte erfaringer og opplevelser. Barnehagen skal legge til rette for progresjon gjennom valg av pedagogisk innhold, arbeidsmåter, leker, materialer og utforming av fysisk miljø. Barn skal få utfordringer tilpasset sine erfaringer, interesser, kunnskaper og ferdigheter»***   * Barna kan oppleve fremgang ved at de mestrer konstruksjonsaktiviteter bedre, og samtidig kan de bli bedre på å telle. Barna teller ofte byggeklosser og annet. En voksen kan være en parallell leker hvor den voksne viser til hva man kan bygge med klossene, samt telle, for seg selv. Da ser barna på hva den voksne gjør og vil gjerne gjøre det samme. Eller så kan den voksne være med på leken og telle og bygge i samarbeid med barna hvor vi hjelper hverandre. * Barna kan oppøve språkkompetanse i samarbeid med andre barn og voksne. Den voksne gjentar i riktig grammatisk form, noe som gjør at vi også viser at vi lytter til det barnet sier, samtidig som vi gir barnet en føring på hvordan man skal bygge opp setninger i riktig grammatisk form. Samtidig fremmer god dialog og bruk av bøker språkkunnskaper hos barna. * I samarbeid og med veiledning fra en voksen kan barna bli bedre på sosial kompetanse. Vente på tur, samarbeide, hjelpe hverandre, inkludere osv. * Barna kan oppleve å opparbeide seg ulike ferdigheter og erfaringer gjennom ulike aktiviteter som vi tilbyr i rommet. |